(แก้ไข) เช็คยัง! 4 หลักทรัพย์ติด Cash Balance ยาวถึง 7 ต.ค.59
ตลท.จับCRANE ,EIC,EIC-W1 ,EIC-W2 ,EIC-W3 ,TPOLY ,TPOLY-W2 ติด Cash Balance เริ่ม 29 ส.ค.-7 ต.ค.59 พร้อมขยายช่วงดำเนินการ AJD ,AJD-W1 ,AJD-W2 ,TKNตั้งแต่วันที่ 29 ส.ค.-16 ก.ย.59
29 ส.ค. 2559

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท ชูไก จำกัด (มหาชน) หรือ CRANE และบริษัท อุตสาหกรรม อีเล็คโทรนิคส์ จำกัด (มหาชน) หรือ EIC รวมทั้งใบสำคัญแสดงสิทธิในการจองซื้อหุ้นสามัญของบริษัท อุตสาหกรรม อีเล็คโทรนิคส์ จำกัด (มหาชน) ครั้งที่ 1 หรือ EIC-W1 พร้อมด้วยใบสำคัญแสดงสิทธิในการจองซื้อหุ้นสามัญของบริษัท อุตสาหกรรม อีเล็คโทรนิคส์ จำกัด (มหาชน) ครั้งที่ 2 หรือ EIC-W2 ใบสำคัญแสดงสิทธิในการจองซื้อหุ้นสามัญของบริษัท อุตสาหกรรม อีเล็คโทรนิคส์ จำกัด (มหาชน) ครั้งที่ 3 หรือ EIC-W3 รวมทั้งบริษัท แอลดีซี เด็นทัล จำกัด (มหาชน) หรือ LDC พร้อมด้วยบริษัท ไทยโพลีคอนส์ จำกัด (มหาชน) หรือ TPOLY และใบสำคัญแสดงสิทธิในการจองซื้อหุ้นสามัญของบริษัท ไทยโพลีคอนส์ จำกัด (มหาชน) ครั้งที่ 2 หรือ TPOLY-W2 โดยให้มีผลตั้งแต่วันที่ 29 ส.ค.2559 สิ้นสุดวันที่ 7 ต.ค.2559
ขณะที่ขยายช่วงดำเนินการบริษัท คราวน์ เทค แอดวานซ์ จำกัด (มหาชน) หรือ AJD และใบสำคัญแสดงสิทธิในการจองซื้อหุ้นสามัญ ของบริษัท คราวน์ เทค แอดวานซ์ จำกัด (มหาชน) ครั้งที่ 1 หรือ AJD-W1 รวมทั้งใบสำคัญแสดงสิทธิในการจองซื้อหุ้นสามัญ ของบริษัท คราวน์ เทค แอดวานซ์ จำกัด (มหาชน) ครั้งที่ 2 หรือ AJD-W2 พร้อมด้วยบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN โดยให้มีผลตั้งแต่วันที่ 29 ส.ค. 2559 สิ้นสุดวันที่ 16 ก.ย. 2559